《病居读顾与新诗》
明代·郑善夫

伏枕殊方客，秋风岁载阴。鍊形功不就，抵病意何深。

稍出词章网，翻为著作淫。头风顿觉愈，吾只爱陈琳。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。